এনএক্সটি ইউকে উইমেন্স চ্যাম্পিয়নশিপ

'এনএক্সটি ইউকে উইমেন্স চ্যাম্পিয়নশিপ' (বাংলাঃ এনএক্সটি যুক্তরাজ্য নারী/মহিলা শিরোপা) যুক্তরাষ্ট্রের পেশাদার কুস্তি সংস্থা ডাব্লিউডাব্লিউই কর্তৃক মহিলা পেশাদার কুস্তিগিরদের জন্য প্রবর্তিত একটি বিলুপ্ত শিরোপা। শিরোপাটি ডাব্লিউডাব্লিউই-এর যুক্তরাজ্য ভিত্তিক ব্র্যান্ড এনএক্সটি ইউকে'র মহিলা কুস্তি প্রতিযোগীদের জন্য একমাত্র শিরোপা ছিল। ২০১৮ সালের ১৮ জুন ডাব্লিউডাব্লিউই শিরোপাটি প্রতিষ্ঠিত করে। ডিসেম্বর,২০১৬-এ ডাব্লিউডাব্লিউই আনুষ্ঠানিকভাবে যুক্তরাজ্যে তাদের একটি ব্র্যান্ড প্রতিষ্ঠার ঘোষণা করে। ঘোষণা অনুযায়ী ২০১৮ সালের মধ্যবর্তি সময়ে এনএক্সটি ইউকে ব্র্যান্ড আনুষ্ঠানিক ভাবে যাত্রা শুরু করে। ২০১৮ সালে ইউনাইটেড কিংডম চ্যাম্পিয়নশিপ প্রতিযোগিতার প্রথম রাতে এনএক্সটি ইউকে ব্র্যান্ডের মহিলা কুস্তিগিরদের জন্য পৃথক শিরোপা প্রতিষ্ঠার ঘোষণা ও শিরোপা বেল্টের আনুষ্ঠানিক উম্মোচন করা হয়। এটি ডাব্লিউডাব্লিউই-এর মহিলাদের জন্য প্রতিষ্ঠিত চারটি একক শিরোপার মধ্যে অন্যতম, তবে ডাব্লিউডাব্লিউই'র প্রধান তিনটি ব্র্যান্ডের মহিলা শিরোপা ডাব্লিউডাব্লিউই র উইমেন্স চ্যাম্পিয়নশিপ, ডাব্লিউডাব্লিউই স্ম্যাকডাউন উইমেন্স চ্যাম্পিয়নশিপ এবং এনএক্সটি উইমেন্স চ্যাম্পিয়নশিপের নীচে এই শিরোপার মর্যাদা দেয়া হয়েছিল। রিয়া রিপলি এই শিরোপার প্রথম বিজয়ী। আগস্ট ২০২২-এ ডাব্লিউডাব্লিউই তাদের এনএক্সটি ইউকে ব্র্যান্ড বিলুপ্ত করে ২০২৩ সালে এনএক্সটি ইউরোপ চালু করার ঘোষণা দিলে শিরোপাটি অবসরে পাঠানো হয়। ডাব্লিউডাব্লিউই মেইকো সাতোমুরাকে শিরোপাটির সর্বশেষ ধারকের স্বীকৃতি দেয়। ১৫ ডিসেম্বর ২০১৬, লন্ডনের ওটু এরেনায় আয়োজিত এক সংবাদ সম্মেলনে ডাব্লিউডাব্লিউই'র প্রধান পরিচালন কর্মকর্তা ও এনএক্সটি ব্র্যান্ডের প্রধান ট্রিপল এইচ ডাব্লিউডাব্লিউই-এর যুক্তরাজ্য ভিত্তিক ব্র্যান্ড প্রতিষ্ঠার ঘোষণা দেন। একই দিনে পুরুষ কুস্তি প্রতিযোগিদের জন্য ডাব্লিউডাব্লিউই ইউনাইটেড কিংডম চ্যাম্পিয়নশিপ প্রতিষ্ঠিত হয়েছিল। যুক্তরাজ্যভিত্তিক বেশকয়েকটি প্রতিযোগিতা হওয়ার পর ২০১৮ সালের মাঝামাঝি সময়ে মূল এনএক্সটি ব্র্যান্ডের অনুরূপ যুক্তরাজ্য ভিত্তিক এনএক্সটি ইউকে ব্র্যান্ড প্রতিষ্ঠিত হয়। ১৮ জুন,২০১৮-তে ইউনাইটেড কিংডম চ্যাম্পিয়নশিপ টুর্নামেন্টের প্রথম রাতে, এনএক্সটি ইউকে ব্র্যান্ডের জন্য বিশেষায়িত এনএক্সটি ইউকে ট্যাগ টিম চ্যাম্পিয়নশিপসহ এনএক্সটি ইউকে উইমেন্স চ্যাম্পিয়নশিপের ঘোষণা করা হয়েছিল। এই শিরোপার প্রথম বিজয়ীকে পুরস্কৃত করার জন্য, এনএক্সটি ইউকের প্রথম অনুষ্ঠান ধারণের দিন আট জন মহিলা কুস্তিগির নিয়ে দু'দিনের একটি একক-বিদায় প্রতিযোগিতার ঘোষণা। করা হয়। ২ আগস্ট, ২০১৮-এর ধারণকৃত(২৮ নভেম্বর, ২০১৮তে প্রচারিত) পর্বে, রিয়া রিপলি টনি স্টর্মকে হারিয়ে উদ্বোধনী বা প্রথম শিরোপা জয় করেন। জানুয়ারি, ২০২০-এ ডাব্লিউডাব্লিউই এর অন্যান্য পুরুষ প্রতিযোগিদের শিরোপা মত সমমর্যাদা দেয়ার লক্ষ্যে স্বল্প সময়ের জন্য শিরোপাটিকে "এনএক্সটি ইউকে চ্যাম্পিয়নশিপ" হিসাবে উল্লেখ করে। যদিও কয়েকদিন বাদেই ডাব্লিউডাব্লিউই এই শিরোপাটিকে এর পূর্বনামেই উল্লেখ করা শুরু করে এবং এই শিরোপার আনুষ্ঠানিক ইতিহাসে কোনরূপ নাম পরিবর্তন করেনি। আগস্ট, ২০২২-এ ডাব্লিউডাব্লিউই তাদের ইউরোপ ভিত্তিক একমাত্র ব্র্যান্ড এনএক্সটি ইউকে ব্র্যান্ডটি বিরতি দিয়ে এবং ২০২৩ সালে এনএক্সটি ইউরোপ হিসাবে পুনরায় চালু করার ঘোষণা দেয়। পরিপ্রেক্ষিতে এনএক্সটি ইউকে চ্যাম্পিয়নশিপটি , এটির সমকক্ষ এনএক্সটি চ্যাম্পিয়নশিপের সাথে একত্রিকরণ করা হয়। একই ধারাবাহিকতায় ২০২২ সালের ৪ সেপ্টেম্বরে অনুষ্ঠিত ওয়ার্ল্ডস কোলাইড অনুষ্ঠানে শিরোপাটিকে অবসর দেয়া হয়; যেখানে এনএক্সটি উইমেন্স চ্যাম্পিয়ন ম্যান্ডি রোজ একটি ট্রিপল থ্রেট কুস্তিতে ব্লেয়ার ডেভেনপোর্ট এবং এনএক্সটি ইউকে'র মহিলাদের শিরোপাধারী মেইকো সাতোমুরাকে পরাজিত করে শিরোপাটিকে এনএক্সটি উইমেন্স চ্যাম্পিয়নশিপের সাথে একত্রিত করে। এই ম্যাচের মাধ্যমে শিরোপাটিকে লুপ্ত করা এবং সাতোমুরাকে এটির সর্বশেষ শিরোপাধারীর স্বীকৃতি দেয়া হয়। এরপর ম্যান্ডি রোজকে 'ইউনিফাইড এনএক্সটি উইমেন্স চ্যাম্পিয়ন' হিসেবে পরিচয় দেয়া হয়েছে। এনএক্সটি ইউকের ২৫ আগস্ট, ২০১৮-এর ধারণকৃত পর্বে শিরোপা বেল্টটি প্রথমবার প্রদর্শণ করা হয় দেখতে এনএক্সটি ইউনাইটেড কিংডম চ্যাম্পিয়নশিপের সাথে প্রায় অনুরূপ। ইউনাইটেড কিংডম চ্যাম্পিয়নশিপের মতো, এর মাঝের মূল প্লেটে যুক্তরাজ্যের রাজকীয় প্রতীকের নকশা অনুসরণ করা হয়েছে। তবে এই নকশায় একটি বর্মের উভয় পাশে (চিরাচরিত ইউনিকর্নের পরিবর্তে) একটি সিংহ এবং একটি ঘোড়া রয়েছে। বর্মের শীর্ষে মুকুট ধারণ করা। নকশার শীর্ষে থাকা ব্যানারে "ইউনাইটেড কিংডম" এবং নিচের ব্যানারে "উইমেন্স" এবং সর্বনিম্নের ব্যানারে "চ্যাম্পিয়ন" শব্দটি খোদাই করা রয়েছে। কেন্দ্রীয় প্লেটটি সোনার বিভাজক দিয়ে বেল্টের দুটি পাশের প্লেটগুলি থেকে আলাদা করা হয়েছে। পার্শ্বপ্লেটগুলো অপসারণযোগ্য বৃত্তাকার চাকতি রয়েছে যা, বর্তমান শিরোপাধারীদের লোগো সংবলিত চাকতি দিয়ে প্রতিস্থাপন করা যায়; তবে শিরোপাটি খালি থাকলে পার্শ্বপ্লেটগুলিতে একটি লাল গ্লোবের উপর ডাব্লিউডাব্লিউই'র লোগো সংযুক্ত থাকে। র এবং স্ম্যাকডাউন উইমেনস চ্যাম্পিয়নশিপ বেল্টগুলির মতো, এই বেল্টটিও সাদা রঙের এবং পুরুষ প্রতিযোগিদের বেল্ট অপেক্ষা আকারে ছোট। ইতিহাসে শিরোপাটি চার বার শিরোপাটি হাত বদল হয়েছে। রিয়া রিপ্লি প্রথম শিরোপা জয় করেন। রিয়া সবচেয়ে কম ১৩৯ দিন শিরোপা ধরে রাখেন। খেলা দেরীরে সম্প্রচারের জন্য রিয়া রিপ্লি'র রাজত্ব মাত্র ৪৪ দিন হিসেবে ডাব্লিউডাব্লিউই কর্তৃক স্বীকৃত। তিনি এই শিরোপার সর্বকনিষ্ঠ ধারণকারী। মাত্র ২১ বছর বয়সে এই শিরোপা জয় করেন। কে লি রে সবচেয়ে দীর্ঘ ৬৪৯ দিন (৩১ আগস্ট ২০১৯ হতে ১০ জুন ২০২১) সময় ধরে শিরোপা ধরে রেখেছেন। তার শিরোপা দৈর্ঘ্য অনির্ধারিত, কারণ কবে তিনি শিরোপা হারিয়েছেন তা অপ্রকাশিত। কে লি রে সবচেয়ে বেশি বয়সী শিরোপাজয়ী। রিয়া রিপ্লি এই শিরোপার সবচেয়ে কনিষ্ট বিজেতা, তিনি মাত্র ২১ বছর বয়সে শিরোপা জয় করেন। বর্তমান শিরোপাধারী মেইকো সাতোমুরা সবচেয়ে বয়স্ক শিরোপাধারক, তিনি ৪১ বছর বয়সে প্রথম এই শিরোপা জয় করেন। সর্বশেষ শিরোপাধারি মাইকো সাতোমুরা, এনএক্সটি ইউকে'র লন্ডনে ধারণকৃত -এ এবং দেরীতে ১০ জুন ২০২১-এ সম্প্রচারিত অনুষ্ঠানে কে লি রে'কে পরাজিত করে শিরোপা জয় করেছিলেন। ডাব্লিউডাব্লিউই অনুষ্ঠান ধারণের তারিখ অপ্রকাশিত রেখেছে। এটা ডাব্লিউডাব্লিউই স্বীকৃত। ঠিক কবে কে লি রে শিরোপা হারিয়েছেন, তা ডাব্লিউডাব্লিউই প্রকাশ করেনি। দেরীরে সম্প্রচারের কারণে ডাব্লিউডাব্লিউই আনুষ্ঠানিকভাবে রিয়া রিপ্লি'র ৪৪ দিন শিরোপা ধারে রাখার স্বীকৃতি দেয়। Keller, Wade (ডিসেম্বর ১৫, ২০১৬)। "WWE announces new UK-based brand, holding tournament to crown UK Champion, Nigel McGuinness on announce team"। Pro Wrestling Torch। সংগ্রহের তারিখ ডিসেম্বর ১৫, ২০১৬।  Pollock, John (জুন ১৮, ২০১৮)। "WWE announces NXT UK brand with two additional championships to be introduced"। সংগ্রহের তারিখ আগস্ট ২৬, ২০১৮।  "WWE NXT UK Women's Championship tournament results, Rhea Ripley first ever Australian woman to win a WWE title"। www.foxsports.com.au। সংগ্রহের তারিখ ২৯ আগস্ট ২০১৮।  "The first NXT UK Women's Champion to be crowned at NXT UK tapings this weekend in Birmingham"। WWE। আগস্ট ২১, ২০১৮। সংগ্রহের তারিখ আগস্ট ২১, ২০১৮।  Currier, Joseh (আগস্ট ২৬, ২০১৮)। "WWE UNVEILS NXT UK WOMEN'S CHAMPIONSHIP TITLE BELT"। Wrestling Observer Newsletter। সংগ্রহের তারিখ আগস্ট ২৬, ২০১৮।  "Major news from Sunday night's NXT UK tapings (CAUTION: SPOILERS)"। WWE। আগস্ট ২৬, ২০১৮। সংগ্রহের তারিখ আগস্ট ২৬, ২০১৮।  "The first NXT UK Women's Champion to be crowned at NXT UK tapings this weekend in Birmingham"। WWE। আগস্ট ২১, ২০১৮। সংগ্রহের তারিখ আগস্ট ২১, ২০১৮।  "Mia Yim clashes with NXT UK Champion Kay Lee Ray during Worlds Collide Pre-Show"। WWE (ইংরেজি ভাষায়)। সংগ্রহের তারিখ ২০২০-০১-২৬।  "NXT UK Women's Championship"। WWE। সংগ্রহের তারিখ জানুয়ারি ২৬, ২০২০।  Defelice, Robert (আগস্ট ১৮, ২০২২)। "WWE Announces The Impending Launch Of 'NXT Europe' Final NXT UK Event To Be 'Worlds Collide' On 9/4"। Fightful। সংগ্রহের তারিখ আগস্ট ১৮, ২০২২।  Moore, John (সেপ্টেম্বর ৪, ২০২২)। "NXT Worlds Collide results: Moore's live review of NXT Champion Bron Breakker vs. NXT UK Champion Tyler Bate in a unification match, NXT Women's Champion Mandy Rose vs. NXT UK Women's Champion Meiko Satomura vs. Blair Davenport in a unification match, Carmelo Hayes vs. Ricochet for the NXT North American Championship"। Pro Wrestling Dot Net। সংগ্রহের তারিখ সেপ্টেম্বর ৪, ২০২২।  Lowson, Thomas (আগস্ট ২৬, ২০১৮)। "WWE News: NXT UK Women's Championship Title Revealed"। Sportsskeeda। সংগ্রহের তারিখ আগস্ট ২৭, ২০১৮।  Powell, Jason। "1/12 Powell's NXT UK Takeover: Blackpool live review – Rhea Ripley vs. Toni Storm for the NXT UK Women's Championship, Pete Dunne vs. Joe Coffey for the WWE UK Championship, Trent Seven and Tyler Bate vs. Zack Gibson and James Drake to become the first NXT UK Tag Champions"। Pro Wrestling Dot Net। সংগ্রহের তারিখ জানুয়ারি ১২, ২০১৯।  Powell, Jason। "8/31 Powell's NXT UK Takeover: Cardiff live review – Walter vs. Tyler Bate for the WWE UK Championship, Toni Storm vs. Kay Lee Ray for the NXT UK Women's Championship, Zack Gibson and James Drake vs. Mark Andrews and Flash Morgan Webster vs. Mark Coffey and Wolfgang for the NXT UK Tag Titles"। Pro Wrestling Dot Net। সংগ্রহের তারিখ আগস্ট ৩১, ২০১৯।  Harris, Jeffrey (জুন ১০, ২০২১)। "Meiko Satomura Captures NXT UK Women's Title From Kay Lee Ray"। 411mania। সংগ্রহের তারিখ জুন ১০, ২০২১।  এনএক্সটি ইউকে উইমেন্স চ্যাম্পিয়নশিপের ইতিহাস প্রবেশদ্বার:  পেশাদারি কুস্তি যুক্তরাজ্য